Reppin

Reppin ( hoochdüütsch Neuruppin) is de Kreisstadt vun den Landkreis Oostprignitz-Reppin in Brannenborg. Nadem in dat Johr 1993 de Stadt Olden Reppin un 13 Dörper to de Gemeende toslahn wurrn sünd, leevt in de Stadt hüdigendags um un bi 32.000 Inwahners. To'n Andenken an den Dichter Theodor Fontane, de in Reppin boren is, driggt de Stadt ok den Binaam Fontanestadt. Reppin höört in Brannenborg mit to de Arbeitsgemeenschop „Städer mit histoorschen Stadtkarn“. Se liggt in dat ole Reppiner Land, wat bit 1524 en sülvstännige Graafschop ween weer. 

 Geografie 
In Düütschland höört Reppin to de Städer mit de wietlöftigsten Gemarken mit to. De Stadt liggt bi 60 km nöördlich vun Berlin. In'n Süden besteiht se ut verschedene Oortsdeele, de sik langs den Reppiner See (ok Rhinsee) hentrecken doot, dormank de egentliche Stadt Reppin un Olden Reppin. In'n Norden geiht se över de Reppiner Schweiz bit in de Kyritz-Reppiner Heide. Düsse Heide is in de Sowjettied as Scheetplatz för de Truppen bruukt wurrn. 

 Wie de Stadt updeelt is 
Düsse Wohnstäden un annere Siedlungen höört vun 1993 af an to de StadtMinisterium des Innern des Landes Brandenburg (Dienstleistungsportal der Landesverwaltung): Kommunen > Landkreis Ostprignitz-Ruppin > Stadt Neuruppin, Stand: 1. Januar 2009, ankeken 30. Dezember 2009.

 Oortsdeele 
De Stadt Reppin besteiht ut de Stadt an sik un 13 Oortsdeele. De Düütsche Post hett dor verschedene Postkoods för:

 Reppin an sik (PK: 16816; offiziell keen Oortsdeel)
 Olden Reppin (16827)
 Buskow (16816)
 Gnewikow (16818)
 Gühlen-Glienicke (16818, mit de Öörd Gühlen Glienicke, Nee Glienicke un Rhinsbarg Glienicke)
 Karwe (16818)
 Krangen (16827, mit de Öörd Krangen, Zippelsförde un Zermützel)
 Lichtenberg (16818)
 Molchow (16827)
 Nietwerder (16816)
 Radensleben (16818)
 Stöffin (16833)
 Wulkow (16835)
 Wuthenow (16818)

Kiek ok bi
 Gentzrode

 Weblinks 

Belege

Kategorie:Oort
Kategorie:Reppin